चिट्ठियां लिखने से नहीं, लड़ाई लड़ने से सुविधाएं मिलती हैं : रमेश
सांसदरमेश कौशिक ने शताब्दी ट्रेन के ठहराव के अवसर पर आयोजित कार्यक्रम में इसके लिए किए संघर्ष के बारे में लोगों को बताया। कहा कि अकेले चिट्ठियां लिखने से कुछ नहीं होता, सुविधाओं को बढ़ाने के लिए लड़ाई लड़नी पड़ती है। साथ ही कहा कि सोनीपत जींद में सुविधाओं को बढ़ाने के लिए वे कोई कसर नहीं छोड़ेंगे।
इसके लिए केंद्र के साथ-साथ प्रदेश सरकार से भी वे बात कर रहे हैं। शहर के बीच से निकल रहे नाले को पक्का कराने, उसके बगल से सड़क निकलवाने के लिए वे सीएम से बात करेंगे। इस समस्या को हल करवाएंगे। उन्होंने कहा कि आज पूर्व प्रधानमंत्री अटल बिहारी वाजपेयी के जन्मोत्सव पर सोनीपत वासियों को शताब्दी की सौगात दी जा रही है। इस मौके पर कैबिनेट मंत्री कविता जैन ने कहा कि रेल सुविधाओं में वृद्धि के लिए प्रदेश सरकार से जिस भी मदद की जरूरत होगी वह पूरा प्रयास करेंगी कि वह यात्रियों को मिल सके।
पूर्व सीएम भूपेंद्र सिंह हुड्डा पर निशाना साधते हुए उन्होंने कहा कि कुछ लोग सोनीपत को अपना घर कहते हैं, लेकिन उन्होंने क्षेत्र के विकास के लिए कुछ नहीं किया। अब शहर के विकास के लिए उन्होंने करीब 2500 करोड़ रुपये के प्रोजेक्ट तैयार किए गए हैं। अब तक दो करोड़ रुपये का खर्च हो चुका है। अभी करीब तीन करोड़ रुपये की राशि और खर्च की जाएगी। उन्होंने कहा कि स्टेशन में कार पार्किंग, साइकिल स्टैंड, वीआईपी लौंज, ट्रेनों की साफ-सफाई, वेटिंग रूम, पेयजल सुविधा, एंट्री, शौचालय, पार्क, आरसीसी बैंच आदि की सुविधाओं के लिए काम चल रहा है।
स्थानीय निकाय, महिला एवं बाल विकास समाज कल्याण मंत्री कविता जैन ने कहा कि सांसद रमेश कौशिक, राजीव जैन उनके अथक प्रयासों से आज सोनीपत वासियों की बरसों पुरानी मांग को पूरा किया गया है। उन्होंने कहा कि बदलाव का दौर शुरु हो गया है। रेलयात्रियों की सुविधाओं में इजाफे के लिए राज्य सरकार द्वारा रेल मंत्रालय को पूर्ण सहयोग दिया जाएगा। उन्होंने कहा कि सोनीपत से दिल्ली तथा चंडीगढ़ प्रतिदिन हजारों लोग यात्रा करते हैं, जिन्हें हर संभव सुविधा दिलाने के लिए प्रयास किया जा रहा है। प्रधानमंत्री नरेंद्र मोदी और मुख्यमंत्री मनोहरलाल खट्टर की अगुवाई में देश-प्रदेश में विकास पर जोर दिया जा रहा है। इसके बाद डीआरएम अरुण अरोड़ा ने शताब्दी ठहराव की बधाई देते हुए महत्वपूर्ण जानकारी दी।
समाज कल्याण मंत्री कविता जैन ने कहा कि शताब्दी के बाद अब रेलयात्रियों की सुविधा के लिए शान-ए-पंजाब तथा सचखंड एक्सप्रेस के ठहराव के प्रयास किए जाएंगे। विकास के द्वार खुल चुके हैं। लोगों की मांगों को गंभीरता से लिया जा रहा है। उन्होंने यात्रियों की ओर देखते हुए कहा कि सोनीपत में एक नई पैसेंजर ट्रेन की सख्त आवश्यकता है। इस मांग को पूरा करवाने के लिए एकजुट होकर प्रयास किए जाएंगे।
रमेश कौशिक सांसद।
hin_Deva hin_Deva hin_Deva hin_Deva hin_Deva hin_Deva mai_Deva